ฝังยาคุมแล้วเสร็จใน พอผ่านไปสองวันเมนเริ่มหาย จะท้องไหม?
สวัสดีค่ะ หากได้เริ่มฝังยาคุมกำเนิดภายใน 1-5 วัน นับจากวันแรกที่มีระจำเดือนมา ยาฝังคุมกำเนิดก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99% หรือมีโอกาสตั้งครรภฺ์เพียง 0.05% เท่านั้น ส่วนการที่ฝังยาแล้วประจำเดือนเริ่มขาดหายไป ถือเป็นผลจากฮอร์โมนจากยาฝังได้ ไม่ได้อันตรายอะไร และไม่ได้แปลว่ามีการตั้งครรภ์เกิดขึ้นค่ะแต่หากไม่ได้ฝังยาคุมภายใน 1-5 วันนับจากวันแรกที่มีประจำเดือนมา ยาฝังก็จะยังไม่ออกฤทธิ์ในการป้องกันการตั้งครรภ์ได้ ต้องรอเวลาอย่างน้อย 7 วันก่อน ซึ่งหากมีเพศสัมพันธ์ก่อนฝังยาครบ 7 วัน ก็จะมีโอกาสตั้งครรภ์ได้ค่ะ ในกรณีนี้ ควรพิจารณาทานยาคุมฉุกเฉินค่ะสำหรับผลข้างเคียงของยาฝังคุมกำเนิดนั้น มักทำให้มีเลือดออกกะปริดกะปรอย หรือมีประจำเดือนมาบ่อย มานานกว่าปกติ หรืออาจทำให้ประจำเดือนขาดหายไปก็ได้ค่ะ